ועדת העלייה, הקליטה והתפוצות, כנסת 25, פרוטוקול מספר 131, 2024-01-24 00:00

עודד פורר: בוקר טוב לכולם

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  על סדר-היום: תכניות משרד העלייה והקליטה לסיוע למדענים עולים חדשים ותושבים חוזרים ב-2024-2005

עודד פורר:  זה דיון   רביעי

עודד פורר:  הדיון האחרון היה בהשתתפות שר העלייה והקליטה בדצמבר 2023

עודד פורר:  בישיבה האחרונה שהתקיימה  הבטיח השר והודיע מנכ"ל המשרד כי כל המדענים שנתמכים על-ידי משרד העלייה והקליטה בתכניות השונות, ימשיכו לקבל את תמיכת המשרד גם בשנת 2024

עודד פורר:  אני רוצה לוודא שזה אכן כך

עודד פורר:       שנית, לא ברור מה תכניות המשרד לגבי מדענים ותושבים חוזרים חדשים שלא נכללים עדיין בתכניות הסיוע של המשרד, בעיקר נוכח האנטישמיות הגואה בעולם והעובדה שחלקם אף סובלים מחרם אקדמי

עודד פורר:  זה מוביל הרבה אנשים שבעבר לא חשבו לחזור לכאן לשקול ולראות איך הם כן חוזרים

עודד פורר:        תקציב משרד העלייה והקליטה לתמיכה במדענים עולים ותושבים חוזרים ירד ב-38% בעשור האחרון

עודד פורר:  סכומי הסיוע בעצם לא עודכנו ב-6 השנים האחרונות

עודד פורר:  ישנו מחסור בתקנים באוניברסיטאות

עודד פורר:  בעקבות החלטת ממשלה בנושא הן מחויבות לקלוט את המדענים בתום חמש שנים

עודד פורר:      הצטרפות לתכנית קמ"ע ב' כרוכה במגבלת גיל מעל 45 וגם זה מהווה חסם בחלק מהמקרים

עודד פורר:  המדענים שעוסקים בתחומי מדעי החברה והרוח לא מצליחים בשום מקרה בשוק הפרטי, בניגוד למי שעוסקים במדעים מדויקים, שאז דווקא השוק הפרטי הרבה יותר מעניין אותם מהמוסדות האקדמיים

עודד פורר:       ביקשנו מנציגי משרד הקליטה, מות"ת ונציגים של המוסדות האקדמיים למצוא דרך להרחיב את תכנית קליטת מדענים עולים

עודד פורר:  בשנת 2023 נקלטו בישראל 350 מדענים עולים ותושבים חוזרים ואושרה תכנית "עמית מחקר להבאת מדענים לישראל" שמתוקצבת בעלות של 5 מיליון שקלים

עודד פורר:       אני אציין שוב את מספר העולים לישראל שצמח באופן דרמטי בשנתיים האחרונות

עודד פורר:  כתוצאה מכך ברור לחלוטין שאם ממשיכים לטפל באותן תוכניות שהיו לפני כן באותם ההיקפים שהיו לפני כן, באוכלוסייה שהיא גדולה פי 4 ופי 5, אז בעצם אנחנו לא נותנים שום פתרון

עודד פורר:       אני אומר את הדברים לאור מה שאני חושב שיכול לקרות בשנתיים הקרובות

עודד פורר:  המועצה הלאומית למחקר ופיתוח אזרחי שבאקדמיה המערבית פרסמה שהחל מה-7 באוקטובר מתקיים חרם סמוי על חוקרים ישראלים, שבא לידי ביטוי בביטול הזמנות לכנסים משותפים, דחיית מאמרים לפרסום ומענקים לחוקרים ישראלים

עודד פורר:  זה מציב סכנה למעמדה המדעי של ישראל ועלול לפגוע בכלכלה הישראלית

עודד פורר:       לפי המחקר, ישראל נתונה לגל אנטישמיות חריג וקיימת עלייה בשנאה כלפי יהודים וישראלים

עודד פורר:  האיום הזה הוא ברור אבל הוא גם הזדמנות עבור מדינת ישראל להחזיר הרבה מאוד תושבים חוזרים וגם לקלוט כאן מדענים עולים

עודד פורר:       ביקשנו לייצר ודאות, זאת הבקשה שלנו ממשרד העלייה והקליטה בתחום הזה, דהיינו, לוודא  שאכן כל מי שנמצא בתוך התכניות יודע שהוא מקבל את מה שהבטיחו לו

עודד פורר:  אני מבין שלא היה תעדוף ביעדי המשרד לשנת 2024

עודד פורר:  ביקשנו לדעת האם מגבשים איזו תכנית כזאת לנוכח המצב ולהבין מה התכניות לשנתיים הקרובות?      בבקשה, חברת הכנסת מזרסקי

טטיאנה (טניה) מזרסקי: תודה רבה אדוני היושב-ראש

טטיאנה (טניה) מזרסקי:  אכן אנחנו בדיון השלישי בנושא

טטיאנה (טניה) מזרסקי:  אני נמצאת בקשר ישיר עם הרבה עולים, ביניהם גם מדענים ובעלי תארים מתקדמים

טטיאנה (טניה) מזרסקי:  אני אשתף אתכם במה שנודע לי מהם ומה החוויות שחווים מדענים עכשיו

טטיאנה (טניה) מזרסקי:  אני מדברת על אלה שהגיעו ארצה במהלך השנתיים האחרונות מאז שפרצה המלחמה באוקראינה

טטיאנה (טניה) מזרסקי:       אנחנו יודעים שיש שלושה מסלולים של תמיכה במדענים עולים חדשים שאמורים לתת עידוד ותמריץ למסגרות בארץ שיקלטו אותם וישתתפו חלקית בשכר

טטיאנה (טניה) מזרסקי:  נוצרות כמה בעיות: אם המחקר כבר קיים, או הנושא קיים כבר במסגרת אקדמית, לא תמיד שמחים לקלוט עוד מדען חדש כי הוא מהווה תחרות למדענים שכבר עובדים בנושא הזה והם לא כל כך ממהרים לקלוט אותו

טטיאנה (טניה) מזרסקי:       אם זה נושא חדש שאף אחד לא התחיל בפיתוח של הנושא ומדובר ברעיונות חדשים ותזה חדשה, זה דורש מהמסגרת האקדמית הוצאות כדי להתחיל את המחקר

טטיאנה (טניה) מזרסקי:  התמיכה שמדען מקבל מטעם משרד הקליטה הוא השתתפות חלקית בשכר של המדען

טטיאנה (טניה) מזרסקי:  התמיכה היא לא מימון מלא של השכר אלא מימון חלקי לעידוד

טטיאנה (טניה) מזרסקי:  עכשיו יש מצב לא פשוט במדינה והתקציבים מצומצמים, לא מוכנים להתחיל נושאים חדשים ובעצם המדענים נשארים מחוץ למסגרות

טטיאנה (טניה) מזרסקי:       הבעיה השנייה זה מגוון המקצועות המוכרים

טטיאנה (טניה) מזרסקי:  זאת אומרת, הסיוע שמציע משרד הקליטה היום הוא רק למקצועות ותחומים מסוימים

טטיאנה (טניה) מזרסקי:  יש רשימה ולא כל בעל תואר שלישי או תואר מתקדם יכול לקבל זכאות למלגה או תמיכה מאיזו קרן

טטיאנה (טניה) מזרסקי:  למשל, בשנים האחרונות נכנסו לשוק הרבה תחומים חדשים

טטיאנה (טניה) מזרסקי:  אני רוצה לשאול: תנו לנו את תמונת המצב ותגידו מתי פעם אחרונה עודכנה של הרשימה של המקצועות בהם מדענים עולים זכאים לקבל סיוע? מתי הכניסו בפעם האחרונה מקצועות ותחומים חדשים ומה התחומים שמועדפים על ידכם לתמיכה? יש מקצועות בתחום דיגיטציה, הייטק, מדיה שאינם נכללים בכלל ברשימה הזאת

טטיאנה (טניה) מזרסקי:       עוד דבר מעניין שרציתי לציין

טטיאנה (טניה) מזרסקי:  ב-18

טטיאנה (טניה) מזרסקי: 1, ממש לפני כמה ימים, יש ברוסיה עיתון חדש "נובה גזטה", והם פרסמו נתונים מאוד מעניינים

עודד פורר: הוא באמת חדש?     

טטיאנה (טניה) מזרסקי: יחסית, אחרי פרסטרויקה

טטיאנה (טניה) מזרסקי:       לפי הנתונים, מ-2000 עד 10,000 מדענים עזבו את מדינות חבר העמים, כלומר, רוסיה, בלרוסיה ואוקראינה

טטיאנה (טניה) מזרסקי:  לפי הנתונים שלהם, רוב המדענים הגיעו לישראל

טטיאנה (טניה) מזרסקי:  מה לעשות, זאת עובדה

טטיאנה (טניה) מזרסקי:  בלי לפגוע בשום אומה או לאום אחר, בקרב יהודים יש הרבה מדענים, אנשי מחקר ומדע וזאת עובדה שהם תרמו רבות לפיתוח המדע בעולם

טטיאנה (טניה) מזרסקי:       הרבה הגיעו לישראל אבל מה אומרת הסטטיסטיקה שלנו? של משרד הקליטה? של הסוכנות? איפה הם? הם לא נמצאים בכמויות כפי שאנחנו רואים במקומות אחרים

טטיאנה (טניה) מזרסקי:       אני אגיד לך למה: כי הם לא רשומים כאן

טטיאנה (טניה) מזרסקי:  שקילת תארים על-ידי משרד החינוך נעשית אך ורק  כשעולה בעל תואר שלישי ממציא אישור מעסיק, או שהוא מועמד להעסקה במסגרת ממשלתית

טטיאנה (טניה) מזרסקי:  זה אך ורק לצורך שקילת שכר

טטיאנה (טניה) מזרסקי:  דוקטורים בעלי תואר שלישי עובדים עכשיו כעובדי מעבדה, כטכנאים בגלל שלא הכירו להם בתארים, בגלל שמשרד החינוך שלנו לא מסכים להאריך להם ולשקול להם תארים כשהם מגיעים ארצה ומגישים את התעודות שלהם

טטיאנה (טניה) מזרסקי:  זאת הבעיה השלישית

טטיאנה (טניה) מזרסקי:       בעיה נוספת

טטיאנה (טניה) מזרסקי:  נודע לי שיש קרנות ותמיכות מגרמניה ומדינות אחרות ששואפות לתמוך במדענים כדי לקבל אותם אצלם בארץ

טטיאנה (טניה) מזרסקי:  הם מעוניינים כי הם יודעים שהמדענים יוכלו לתרום לפיתוח המדינה

טטיאנה (טניה) מזרסקי:  האם אנחנו רוצים רגרסיה או שאנחנו רוצים פיתוח? הממשלה צריכה לשאול את עצמה

עודד פורר: כן, הממשלה, בבקשה

עודד פורר:  מי מתייחס ממשרד הקליטה?     

עזרא זינגר: אני אתייחס

עזרא זינגר:  לגבי תעדוף תחומים ועדכון תחומים

עזרא זינגר:  במרכז לקליטה במדע אנחנו מסייעים למדענים בכל התחומים

עזרא זינגר:  אין לנו רשימה של התחומים

עזרא זינגר:  אנחנו מסייעים בכל התחומים, מדעי החברה ורוח, טכנולוגיה ומדעים מדויקים, מדעי חיים ורפואה

עזרא זינגר:  התנאי היחיד הוא שהם צריכים לעסוק במחקר או בפיתוח

עזרא זינגר:  לצורך העניין, אם הוא עורך-דין והוא עוסק בפרקטיקה של עריכת דין, גם אם הוא בעל תואר שלישי הוא לא יקבל מאיתנו סיוע אלא יקבל סיוע מאגף תעסוקה

עזרא זינגר:  הוא מקבל סיוע אבל לא מהמרכז לקליטה במדע

עזרא זינגר:  במרכז לקליטה במדע אנחנו מסייעים לכולם ואין צורך באישור של האגף לאישור תארים של משרד החינוך

עזרא זינגר:  מבחינתנו, ברגע שהוא שולח לנו את התעודות, אנחנו בוחנים אותן

עזרא זינגר:  יש לנו ניסיון וידע

עודד פורר: כמה כאלה מקבלים היום סיוע?     

עזרא זינגר: נכון להיום בפועל מקבלים סיוע בסביבות 650 מדענים, כאשר אנחנו מדברים על כמות שגדלה באופן משמעותי

עזרא זינגר:  בסוף שנה שעברה כולם קיבלו סיוע

עזרא זינגר:  כל המדענים קיבלו סיוע ובסוף 2023 לא היה מדען אחד שהגיש בקשה ולא קיבל סיוע

טטיאנה (טניה) מזרסקי: ידוע לי על מישהו בתחום תקשורת ומדיה עם תואר שלישי ומחקר מוכר בחו"ל - - אני אשלח לך פרטים

עזרא זינגר: צריך לבחון כל מקרה לגופו

עזרא זינגר:  יכול להיות שהוא עסק בתקשורת אבל לא עסק במחקר או בפיתוח ואז גם אם נעשה שמיניות באוויר לא נצליח לשלב אותו

עודד פורר: המספר של 650 בכמה הוא גדל? כמה נתתם, למשל, ב-2020 וכמה אתם נותנים ב-2023?      

עזרא זינגר: לא הבאתי את כל הנתונים לפה

עודד פורר: את אומרת שאין אחד שפנה ולא קיבל סיוע

עודד פורר:  כולם קיבלו את אותו היקף סיוע? מספר המדענים גדל פי 3, זה אומר שתקציב האגף שלך גדל פי 3?      

עזרא זינגר: הוא לא עלה פי 3

עזרא זינגר:  בשנה רגילה יש לנו בסביבות 1,100 מדענים לטיפול

עזרא זינגר:  כבוד השר ומנכ"ל המשרד הציגו את זה בישיבה הקודמת

עזרא זינגר:  רואים לאט לאט את העלייה כאשר השיא היה ב-2023

עזרא זינגר:  זאת אומרת, שהגל שך בקשות לסיוע שהתחיל בפברואר 2022 בגלל הלחימה היה בשיאו ב-2023

עזרא זינגר:  לוקח זמן עד שנכנסים, נקלטים ולומדים

עזרא זינגר:       בשנה רגילה יש בסביבות 400 מדענים שמקבלים סיוע

עזרא זינגר:  כשאנחנו מדברים על מדענים בסיוע יש לנו גם את קמ"ע ב' שהולך ויורד

עזרא זינגר:  לכן, כשאנחנו מדברים על עלייה, היא גם סופגת את הירידה של מדעני קמ"ע א' שפרשו לגמלאות

עזרא זינגר:  אנחנו מדברים על עלייה שיחסית למשרד היא מאוד משמעותית

עזרא זינגר:  מבחינת תקציב, בשנה רגילה אנחנו מתוקצבים בסביבות 15-16 מיליון

עזרא זינגר:  המספרים הוצגו בפניכם

עזרא זינגר:  בשנה שעברה היינו עם 23 מיליון כאשר ניתן מענה לכל המדענים שהוגשה עבורם

עודד פורר: מה יהיה בשנת 2024?     

עזרא זינגר: אין הפרדה וכל התחומים מקבלים סיוע

עזרא זינגר:  חשוב לי לחדד את זה

עזרא זינגר:       לגבי 2024, המשרד כרגע בשלב שהוא בונה את התכנית התקציבית

עזרא זינגר:  מדענים שנכנסים השנה לשנה שנייה ושלישית יקבלו סיוע

עזרא זינגר:  מדעני תכנית קמ"ע ב' גם יקבלו

עזרא זינגר:  אנחנו עדיין לא יודעים באיזה היקפים אבל התכנית תמשיך לרוץ

עזרא זינגר:  התכנית לקליטת מדענים חוקרים מצטיינים באקדמיה בשיתוף עם הות"ת

עזרא זינגר:  תכנית חזקה שאמורה לתת מענה, גם אם זה לא בתקנים, אבל כמה שיכולנו בנושא של קליטה באקדמיה

עזרא זינגר:  היא ממשיכה וגם כן תתוקצב

עזרא זינגר:       התוכנית לשמירה על קשר עם מדענים ישראלים בחו"ל גם ממשיכה

עזרא זינגר:  במיוחד עכשיו אנחנו צריכים את זה לאור גל האנטישמיות

עזרא זינגר:  לגבי חדשים, ברגע שהמשרד יגבש את התכנית, יהיה לנו מענה מה קורה עם החדשים

עודד פורר: כמה חדשים יש?     

עזרא זינגר: אין לנו עדיין נתונים

עזרא זינגר:  אנחנו מדברים על ועדות שהתקיימו ב-17

עזרא זינגר: 12 ואנחנו היום ב-22

עזרא זינגר: 1

עזרא זינגר:  עדיין לא אספנו את הנתונים לגבי החדשים שנכנסו

עזרא זינגר:  לקראת הוועדה שתתקיים בחודש הבא יהיה לנו את התקציב ואז תהיה לנו תמונה יותר ברורה

עזרא זינגר:   כרגע כל מי שקיבל עד ה-17

עזרא זינגר: 12, כולם קיבלו סיוע

עזרא זינגר:  כרגע אנחנו שבועיים שלושה אחרי ואנחנו ממשיכים לאסוף את הנתונים

עודד פורר: נדב דואני, בבקשה

נדב דואני: תודה רבה על הזכות

נדב דואני:  אני שמח שמהצד של המשרד, למרות האתגרים התקציביים והקיצוצים, התוכנית שלנו נשמרת

נדב דואני:  יש לנו שיח מאוד פורה מול השר, המנכ"ל וכמובן מול גרנית והצוות שלה

נדב דואני:  אנחנו נמצאים שם במקום מצוין וצועדים קדימה

נדב דואני:  יש לנו עוד כמה משימות ואתגרים ואני מקווה שבעזרת ה' בשנת 2024 נצליח לפצח אותם ויביאו בשורה משמעותית

נדב דואני:      זה תהליך, זה מורכב

נדב דואני:  כולנו גם נמצאים פה במלחמה, הקשב מאוד מאתגר, אבל אנחנו נמצאים שם

נדב דואני:  אני יכול להגיד לכם שמהצד שלנו אנחנו צועדים קדימה ומתפתחים

נדב דואני:  עכשיו נפתחה קבוצה חדשה שלנו בהולנד

נדב דואני:  פתחנו קבוצות מקצועיות גם בתחום המשפט ובתחום הפרא רפואי

נדב דואני:       שאלת קודם לגבי תחומים חדשים

עודד פורר: אתם מרגישים את גל האנטישמיות הזה?      

נדב דואני: הוא משמעותי

נדב דואני:  עשינו בדיקה מול סגני הנשיא למחקר ופיתוח באוניברסיטאות בשאלה האם הם מרגישים שינוי בכמות ההגשה למשרות? יש עלייה, למעט אוניברסיטה אחת שאמרה שהיא מרגישה 20%, אבל לדעתי, הנתונים שלה הם נתונים של התקופה מלפני ה-7 באוקטובר

נדב דואני:  כן, כולם מרגישים עלייה של 20%

נדב דואני:  זה לא משנה את העובדה שמספר התקנים נשאר אותו דבר

נדב דואני:  פה זה כבר תקצוב של מל"ג וות"ת

נדב דואני:  אם הם יתקצבו יותר תקנים, יוכלו לקלוט יותר אנשי סגל

נדב דואני:  מבחינתנו הפתרון נמצא במקומות אחרים – בתעשייה וצריך עידוד לקליטה בתוך התעשייה

נדב דואני:  לכן, אגב, אנחנו עושים שני פרויקטים מאוד מעניינים עם הרשות לחדשנות

נדב דואני:  אנחנו מאמינים ששם יהיו יותר משרות

נדב דואני:  אנחנו כן עוסקים עכשיו בנושא של תחומים פרא-רפואיים

נדב דואני:  אתם חייבים לדעת שהתחום הפרא-רפואי נמצא במשבר

נדב דואני:  אין מי שילמד את המקצועות של ריפוי בעיסוק, קלינאים, סיעוד

נדב דואני:  אין מי שילמד את זה

נדב דואני:   עוד חמש עשר שנים אנחנו נהיה במשבר ולא יהיו אנשים חדשים כי אין סגל שילמד את זה

נדב דואני:       עכשיו נפתחה אצלנו קבוצה חדשה כדי להביא אנשי סגל למקצועות האלה, שזה בעיקר במכללות

נדב דואני:  למכללות יש תקנים אבל אין מי שילמד את זה

נדב דואני:  אנחנו בגזרה שלנו מנסים לסייע בכל התחומים

נדב דואני:  כן, חד משמעית רואים עלייה

נדב דואני:  אנחנו מזהים אנשים מכל הקצוות, מכל המגזרים

נדב דואני:  ישראלים שרוצים לחזור לארץ אומרים: זה לא המקום שלנו להיות בחו"ל, המקום שלנו זה לחזור חזרה לישראל

עודד פורר: האם התחלתם לדבר על תכנית השבת המוחות שדיברנו עליה בדיון הקודם?     

נדב דואני: כן, התחיל שיח

נדב דואני:  התחילו יוזמות בכל מיני כיוונים

נדב דואני:  אני לא אוהב לדבר על דברים שלא קרו

נדב דואני:  יש לנו שני תהליכים שאנחנו מנהלים במקביל

עודד פורר: אני מדבר מול משרדי הממשלה

נדב דואני: כן, בוודאי

נדב דואני:  מול משרד העלייה והקליטה יש לנו איזו תכנית שאנחנו עובדים עליה והשינוי יהיה יותר שינוי רגולטורי

נדב דואני:  אנחנו בתהליך של שיח

נדב דואני:  ייקח זמן אבל אני מאמין שנהיה שם

עודד פורר: מה עם משרד הכלכלה?     

עזרא זינגר: אנחנו מדברים עם משרד הכלכלה

נדב דואני: משרד הכלכלה הוא לא המשרד שאנחנו עובדים מולו

נדב דואני:  אנחנו עובדים מול רשות החדשנות

נדב דואני:  משרד הכלכלה פחות שותף לעניינים

נדב דואני:  ברגע שהרשות עברה למשרד המדע אז עובדים מול הרשות

נדב דואני:  הרשות היא רשות עצמאית אז אתה לא צריך פה משרד ממשלתי

עודד פורר: כשאתה מדבר על משרות בתעשייה, התאחדות התעשיינים, למשל, מאוד רלוונטית פה

נדב דואני: היינו בעבר בשיח עם התאחדות התעשיינים

נדב דואני:  הם לא נמצאים שם

נדב דואני:  התאחדות התעשיינים לא נמצאות במשרות למדענים ולמחקר אלא משרות יותר מסורתיות

נדב דואני:  כך אנחנו מרגישים את זה מהצד שלהם

נדב דואני:  רשות החדשנות מאוד פעילה בנושא הזה ועומדת לצאת בכל מיני מודלים חדשים בשנת 2024, שהם יהיה מאוד רלוונטיים לשיח הזה על המדענים

עודד פורר: גרנית, את רוצה להתייחס לשיח שלהם עם משרד הכלכלה?     

עזרא זינגר: זה לא משרד הכלכלה

עזרא זינגר:  היום מי שרלוונטי יותר זה משרד המדע כי הרשות לחדשנות היא כבר לא תחת משרד הכלכלה אלא תחת משרד המדע

עזרא זינגר:  למעשה, אנחנו התחלנו שיח איתם

עזרא זינגר:  בסופו של דבר - - -      

עודד פורר: מבחינתכם מהנדסים זה לא נחשב בתוך העולם של המדענים

עזרא זינגר: בהחלט כן

עזרא זינגר:  גם אם הם בתואר שני ועושים במחקר או פיתוח, הם בטיפול שלהם

עזרא זינגר:  אנחנו מטפלים בתואר שני ומעלה

עודד פורר: ובעבודות מחקר ופיתוח בחברות תעשייתיות גדולות יש מחלקות מחקר ופיתוח

עזרא זינגר: נכון, ושם הם משולבים באמת

עודד פורר: זה לא רק בסטרטאפים

עזרא זינגר: אתה בהחלט צודק

עזרא זינגר:  יש לנו בהחלט הרבה

נדב דואני: אבל זה בצמצום, יש ירידה

עזרא זינגר: השנה האחרונה היתה מאתגרת מבחינה כלכלית עוד מלפני המלחמה ואחרי המלחמה עוד יותר

עודד פורר: שנה הבאה תהיה יותר מאתגרת

עזרא זינגר: כן, אבל בשוטף אנחנו עובדים עם מאות חברת

עודד פורר: עובדים על איזו תכנית ממשלתית בהיבט הזה של השבת מוחות?     

עזרא זינגר: קודם כל, כמו שאמרתי, אנחנו צריכים לבחון מה המצב התקציבי

עזרא זינגר:  כן אני יכולה לומר שהמשרד בהחלט רואה חשיבות בסיוע למדענים

עודד פורר: אני אומר את זה בכל ישיבה ואני אחזור ואגיד את זה

עודד פורר:  סליחה, אתם עובדים הפוך

עודד פורר:  אל תסתכלו על המצב התקציבי

עודד פורר:  אתם צריכים לבוא עם תכנית, זה החלום שלנו, זה מה שאנחנו רוצים לעשות

עודד פורר:  אחר-כך בדיוני התקציב יחתכו לכם, לא יתנו לכם את זה, יצמצמו את זה, אבל לא יכול להיות שאנחנו יושבים ומחכים לראות מה היה התקציב ואז בהתאם לתקציב אנחנו בונים חלום

עודד פורר:  תעשו את זה הפוך

עודד פורר:  תבנו את החזון

עודד פורר:  את כמנהלת אגף קליטה במדע תבואי למנכ"ל שלך עם איזה חזון

עודד פורר:  תגידי אני צריכה 230 מיליון

עודד פורר:  אז הוא יגיד לך שלא תקבלי את זה

עודד פורר:  אז מתחילים להתייצב אבל מבינים מה הכיוון, מה החזון ואיך מגשימים אותו

עודד פורר:  אולי לא בסכום הזה, אולי בסכום אחר אבל מה החזון שלנו?      

עזרא זינגר: יש חזון אבל הוא מוקדם וראשוני ואי-אפשר כרגע לפתוח אותו פה

עזרא זינגר:  אני גם רוצה לחזור על הנתונים

עזרא זינגר:  יש לנו כרגע 686 מדענים בסיוע

עזרא זינגר:  מתוכם כמעט 300 מדענים הם מרוסיה ואוקראינה

עזרא זינגר:  אלה נתונים שנשאלתי לגביהם קודם

עודד פורר: האם הממ"מ יודע להגיד מה הסיוע שנותנים במדינות אחרות, למשל, פליטים מאוקראינה שהיגרו לגרמניה?     

שלמה אליהו: לא כרגע, אבל אם תבקשו נוכל להביא

עודד פורר: אז אני מבקש

עודד פורר:       חבר הכנסת עטאונה רצית לומר

יוסף עטאונה: תודה רבה כבוד היושב-ראש

יוסף עטאונה:  הגעתי לדיון כדי להעלות סוגיה של תושבים חוזרים, בעיקר סטודנטים מהחברה הערבית שיצאו לאירופה ולכל מיני מדינות בעולם

יוסף עטאונה:  אחרי 6-7 שנים שהם למדו והשקיעו הם חוזרים

יוסף עטאונה:  בחלק מהמקרים, במיוחד במקצועות הרפואה, יש בעיה עם הרישוי

יוסף עטאונה:  צריך להיות רישוי, אין מחלוקת, אבל כל הנושא של ההכשרה ושל קורסים שמתקיימים זה מצריך הרבה השקעה, גם אחרי ההשקעה שהם עשו בחוץ לארץ

יוסף עטאונה:  לא מוגדר בדיוק מה הסיוע שהם מקבלים ואיך אפשר לעזור

יוסף עטאונה:       הסוגיה הנוספת היא גם לגבי המקצועות שהם חסרים והם חסרים גם בחברה הערבית

יוסף עטאונה:  הוא הזכיר את הפרא רפואי וגם אצלנו זאת בעיה מאוד גדולה

יוסף עטאונה:  אנשים שחוזרים מוצאים קשיים להיקלט במערכת ובשוק העבודה

יוסף עטאונה:  רבים מהם חוזרים למקום שלמדו ונקלטים שם

יוסף עטאונה:  חבל שאנשים שרוצים לחזור ולהיות במערכת ולתרום לחברה ולקידום שלה ובגלל המצב וחוסר הסיוע להם הם מוצאים את עצמם בחוץ

יוסף עטאונה:  תודה

עודד פורר: תודה

עודד פורר:  זה לא בדיוק נושא הדיון

עודד פורר:  אנחנו עוסקים בזה הרבה בדיונים על תעסוקה לעולים ותושבים חוזרים

עודד פורר:  הדיון הזה עוסק במדענים עולים בדיוק לנושא המחקר והפיתוח

יוסף עטאונה: גם תושבים חוזרים

יוסף עטאונה:  התחברתי לחלק השני

עודד פורר: בסדר, אבל הסוגיה של התעסוקה היא סוגיה אחרת מסוגיית המשרות באקדמיה

עודד פורר:  אלה שני דברים שונים

יוסף עטאונה: זה גם תעסוקה

עודד פורר: זה דיון אחר, זה לא הדיון הזה

עודד פורר:  יש הרבה מאוד סטודנטים שחוזרים

יוסף עטאונה: אשמח לקיים דיון על תושבים חוזרים

עודד פורר: יש, אנחנו עושים ואתה מוזמן לדיוני הוועדה בשוטף

עודד פורר:  עשינו 3-4 דיונים על תעסוקה וחסמים בתעסוקה, הכרה במקומות עבודה, הכשרות מקצועיות וכדומה

עודד פורר:       אלכס מילר, בבקשה

עודד פורר:  אחרי זה אני ארצה התייחסות של הות"ת למה שעלה פה

אלכס מילר: אני מההסתדרות הכללית

אלכס מילר:  נכנסנו עכשיו מאוד עמוק בכל מה שקשור לתעסוקת עולים

אלכס מילר:  אתמול החלטנו לקיים שלושה ירידים ברחבי הארץ ליוצאי ברית המועצות בחיפה, ראשון לציון ובאר-שבע

אלכס מילר:   אנחנו גם נפנה לכולם שיגיעו לירידים, כמובן פונים גם לכל המעסיקים

אלכס מילר:       ההסתדרות עשתה יריד תעסוקה לאחר הקורונה ובעצם גייסנו 17,000 משרות

אלכס מילר:  כל מעסיק שיראה לנכון לפתוח את הדלתות ליוצאי ברית המועצות, מוזמן

אלכס מילר:       אני אישית נחשף מידי חודש לעניין ההכרה בתעודות של המוסדות, דווקא מבית המועצות לשעבר

אלכס מילר:  אני יכול לתת לך דוגמה אחת: מישהו שבא מהתחום של המיסוי הכלכלי, עורך-דין

אלכס מילר:  הוא עובר ממוסד למוסד, מביא את כל המסמכים מהמוסדות, שהוא עבד במקצוע, הכירו בתואר

אלכס מילר:  עכשיו מבקשים ממנו תעודה שכמעט בלתי אפשרי להשיג אותה, שזה אישור מעבר ממוסד למוסד

אלכס מילר:  יש גם את הקבלה, יש את הסיום, יש הכול, אבל בלי זה לא מכירים בתואר

אלכס מילר:       לפעמים אתה רואה שסתם מחפשים

אלכס מילר:  קצת לפתוח את הראש, מדובר בתעסוקה של אנשים

אלכס מילר:  אנחנו מייצגים את רוב אנשי האקדמיה בישראל מבחינת המוסדות

אלכס מילר:  הם כולם אצלנו חוץ מהמרצים

אלכס מילר:  אני גם מזמין כל מי שרואה לנכון לפנות

אלכס מילר:  אנחנו נדאג ונפעל ונעזור

אלכס מילר:  כהסתדרות אנחנו יכולים להיות גם מול המוסדות להשכלה גבוהה אבל אני פונה גם למשרד החינוך: תפתחו קצת את הראש שלכם גם בתחום הזה כשאתם עוברים על המסמכים של העולים

עודד פורר: הם לא בדיון כי הדיון הוא לא על הכרה במקצועות ושקילת תארים אלא על מדענים עולים למחקר

אלכס מילר: אני די בטוח שברגע שאתה נמצא באוניברסיטה מבקשים ממך מסמכים והכרה בתואר שלך

אלכס מילר:  זה הכול מחובר

אלכס מילר:  גם ות"ת וגם השכלה גבוהה מחוברים לאותה ועדה במשרד החינוך שאחראית בעצם להכרת התארים

אלכס מילר:  הם מקבלים משם את הנתונים ומשם זה מתקדם

אלכס מילר:  אני חושב שסינרגיה בין כל הגופים האלה יכולים לסייע לכל אותם אלה שמגיעים

עודד פורר: אמית גת, בבקשה

עודד פורר:  תתייחס לנושא התקנים במוסדות להשכלה גבוהה והפתיחה שלהם לטובת עולים ותושבים חוזרים

אמיר גת: ראשית, אנחנו לא מתערבים בנושא של פתיחת תקנים

אמיר גת:  זה נושא שהמוסדות אחראים לו באופן בלעדי

אמיר גת:  אנחנו לא באים למוסדות ואומרים להם לפתוח תקן כזה או אחר

אמיר גת:  אנחנו עובדים בשיטה של תמריצים

אמיר גת:  אנחנו כן יכולים לפתוח תוכניות, למשל, לקידום סגל בתחומים של קוונטום ונושאים אחרים

אמיר גת:  בתחום של מדענים עולים אנחנו עושים את זה

אמיר גת:  אנחנו משתתפים בתוכניות יחד עם משרד העלייה והקליטה

אמיר גת:  יש את קמ"ע א' כמובן

עודד פורר: כמה אתם מתקצבים בתוכניות האלה?     

אמיר גת: סדר גודל של 20 מיליון שקלים לפחות בשנה

עודד פורר: זה מהתקציב של ות"ת

אמיר גת: נכון, תקציב של ות"ת

אמיר גת:  אני אוכל לדייק את זה בהמשך

אמיר גת:  יש ירידה בתקציבים של קמ"ע א' על פני השנים

עודד פורר: קמ"ע ב' אתם מתקצבים?     

אמיר גת: כן

אמיר גת:  אנחנו משתתפים יחד עם משרד הקליטה

אמיר גת:  יש לנו תכנית נוספת שפתחנו השנה לסגל שהוא לא סגל אקדמי בכיר אלא חוקרים מצטיינים במעמד חוקר שישתלבו במעבדות מחקר

אמיר גת:  גם שם יש קליטה של 7 במחזור הראשון החל מהשנה

אמיר גת:  שוב, אנחנו עושים את זה יחד עם משרד העלייה והקליטה

אמיר גת:  כששם יש ירידה וצמצום של התקציבים, זה מקטין את התוכניות

עודד פורר: אתם לא רואים באינטרס שלכם לתת לזה פיצוי כששם יש ירידה בתקציבים?     

אמיר גת: אני אומר שוב

אמיר גת:  אנחנו לא מתערבים ספציפית בדברים האלה

אמיר גת:  זה מסר לא נכון

אמיר גת:  אנחנו בשמחה ניכנס כשותפים והתרומה של המדענים מאוד חשובה

אמיר גת:  יש תחומים שלמים שהוחיו וקיבלו בוסט רציני בתוכניות של קמ"ע א' בעיקר, אבל אנחנו לא יכולים להחליף את משרד הקליטה בקטע הזה

עודד פורר: ד"ר מר מרט מנסיאן

מרט מנסיאן: (נושא דברים באנגלית)      אני מצטער, אני אדבר באנגלית כי העברית שלי לא טובה

מרט מנסיאן:  אפילו אני לא מבין את עצמי

עודד פורר: הבנת מה שאנחנו אמרנו?     

מרט מנסיאן: כן

מרט מנסיאן:  הבנתי כי יש לי כאן את האוזן השלישית שלי

מרט מנסיאן:       לפני שאתחיל אני רוצה להפנות שאלה למשרד הקליטה

עודד פורר: בבקשה תציג את עצמך, מי אתה? מתי עלית? למה אתה פה?         

מרט מנסיאן: אני עולה חדש

מרט מנסיאן:  עליתי במרץ שנה שעברה

מרט מנסיאן:  במקור אני מרוסיה

מרט מנסיאן:  ברוסיה  עסקתי בפיתוח הייתי בעסקי נדל"ן ועשיתי עבודה מדעית בנדל"ן

מרט מנסיאן:  הדבר השני שאני עושה זה לאמן ולפתח אנשים בארגונים

מרט מנסיאן:  אנחנו מחפשים מתודולוגיה חדשה ללמד אנשים מבוגרים במקצועות האלו

מרט מנסיאן:  אנחנו נמצאים כעת בזמן שבו אין לנו 5 שנים, 3 שנים או שנתיים כדי ללמד מקצועות חדשים לכן אנחנו צריכים אפשרות ללמד

מרט מנסיאן:  זאת אומרת, אנשים עובדים ובו זמנית אנחנו מלמדים

מרט מנסיאן:       באתי לישראל בגלל המצב ברוסיה

מרט מנסיאן:  אני לא אפרט כי אני מניח שכולכם יודעים

מרט מנסיאן:  אני מדען עולה חדש וזה הנושא בו אנחנו עוסקים כעת

מרט מנסיאן:  אני לא מדבר עברית, אני כמעט שנה בארץ ואני לא יכול לעשות משהו בעצמי

מרט מנסיאן:  אני לא יכול לשתף בידע שלי ואני לא יכול לתת מעצמי ולהיטיב עם המדינה הזאת

מרט מנסיאן:  יש לזה כמה סיבות ואולי יש כמה פתרונות שאני יכול להציע

עודד פורר: בקיצור, מה הבעיות שאתה חווה?     

מרט מנסיאן: הבעיה הראשונה היא השפה העברית

מרט מנסיאן:  השפה הרשמית היא עברית ואתה לא יכול ללמד באנגלית ואתה צריך לדעת עברית ברמה האקדמית כדי ללמד

מרט מנסיאן:  צריך  3-4 שנים ללימוד השפה ברמה של הוראה

מרט מנסיאן:  לא שפה מדוברת אלה שפה שאפשר ללמד בה

עודד פורר: מה הבעיה השנייה?     

מרט מנסיאן: הבעיה השנייה התוכנית לתמיכה במדענית נפסקה בתחילת אוקטובר, עד כמה שידוע לי, ומאז אין קרן חדשה למדענים חדשים

מרט מנסיאן:       הבעיה השלישית היא לא בעיה אלא מטרה

מרט מנסיאן:  זה נכון שבעלייה הזאת הגיעו הרבה עולים ויש הרבה אוניברסיטאות אבל ברובם התקנים מלאים

מרט מנסיאן:  אז מה יעשו המדענים החדשים?     אם תיתן לי רגע, אני אוכל לשתף אותך בפתרון

עודד פורר: יש לך דקה

מרט מנסיאן: דבר ראשון, צריך תוכנית מיוחדת ללימוד עברית למדענים כי מדענים צריכים לדבר בשפה מדעית אקדמית

מרט מנסיאן:        דבר שני

מרט מנסיאן:  יש הרבה חברות בישראל שמעסיקות אנשים אבל הן חברות בינלאומיות

מרט מנסיאן:  הן יכולות לממן חלק מהעלויות של התוכניות שהופסקו בתחילת אוקטובר

מרט מנסיאן:       הפתרון השלישי, אפשר לנסות לארגן תוכניות באוניברסיטאות כדי לספק מדענים שיכולים ללמד שם בקורסים כדי שיוכלו להתפרנס מהשוק ולחלוק את זה עם האוניברסיטאות

מרט מנסיאן:  זה יכול לפתור חלק מהבעיות

עודד פורר: גרנית, את רוצה להתייחס לדברים שנאמרו קודם?     

עזרא זינגר: הסיוע הופסק באוגוסט וכמו שציינתי הוא חזר

עזרא זינגר:  כל המשאבים הנדרשים הוקצו ואין מדען אחד שנשאר ללא סיוע

עזרא זינגר:  כל הבקשות שהוגשו לנו מומנו וסייענו

עודד פורר: יכול להיות שיש כאלה שלא הגישו כי פורסם שאין סיוע

עזרא זינגר: אנחנו עושים את העבודה הפנימית שלנו

עזרא זינגר:  מייד כשידענו שיש תקציב עדכנו את כל החברות

עזרא זינגר:  יש לי צוות גדול שהעבודה שלו זה להיות בקשר עם החברות, עם האקדמיה, עם מכוני מחקר

עזרא זינגר:  עדכנו את כל המדענים וכל מי שהיה בקנה

עזרא זינגר:  עדכנו את כולם שהסיוע חזר

עודד פורר: מה בעניין השפה?     

עזרא זינגר: פה אני פחות יכולה להרחיב כי זה לא התחום שלי אבל אני יודעת שהמשרד השקיע הרבה מאוד בכל הנושא של אולפנים לעברית

עזרא זינגר:  הוא מאוד פיתח את הנושא בשנה האחרונה ופתח אולפנים חדשים

עודד פורר: רק בספטמבר, אחרי שנה של דיונים פה, נפתחו אולפנים חדשים

עודד פורר:       הוא שאל ואני גם מבקש את ההתייחסות של האוניברסיטאות: למה אי-אפשר לייצר את האופציה בשנים הראשונות שהוא יוכל ללמד גם באנגלית

עזרא זינגר: הם בהחלט עושים את זה

עזרא זינגר:  לאוניברסיטה יש אינטרס שהם ילמדו

עזרא זינגר:  ברגע שמדען נקלט אצלנו הוא מתחיל ללמד ברגע שהוא יכול

עודד פורר: השאלה האם הוא יכול ללמד באנגלית?     

עזרא זינגר: זה תלוי במוסד, במערכת שהוא נקלט אליה

עודד פורר: יש אפשרות ללמד באנגלית?     

דבורה מרגוליס: אני מוועד ראשי האוניברסיטאות

דבורה מרגוליס:  יש לי כמה הערות

דבורה מרגוליס:       אני לא מכירה בעיה של מדען שנקלט באוניברסיטה והשפה היא המחסום

דבורה מרגוליס:  ברגע שהוא עובר את הבדיקות האקדמיות והוא נחשב מספיק טוב כדי להיקלט באוניברסיטה באחת התוכניות במסגרת הות"ת או במסגרת משרד הקליטה, העניין הזה הוא לא בעיה

דבורה מרגוליס:  יש כל מיני הסדרים

דבורה מרגוליס:  אפשר לדחות את הזמן שהוא מרצה או לאפשר לו גם ללמד באנגלית

דבורה מרגוליס:  יש תוכניות באנגלית באוניברסיטאות

דבורה מרגוליס:  לא זה המחסום

דבורה מרגוליס:       חשוב לי שייאמר לפרוטוקול ואני אומרת את זה בכל הדיונים שאני משתתפת בהם, שהבעיה היא העניין התקציבי

דבורה מרגוליס:  בסוף, זה עניין של כסף

דבורה מרגוליס:  אמרו פה שות"ת צריך להשלים את משרד הקליטה

דבורה מרגוליס:  ממש חשוב לי להגיד

דבורה מרגוליס:  ות"ת לא יכולים להגיד את זה מפאת מקומם אבל אנחנו כן אומרים את זה בקול רם

דבורה מרגוליס:  יש ארבעה קיצוצי רוחב שמסתכמים בכמעט 600 מיליון שקלים שהושתו על מערכת ההשכלה הגבוהה, נכון ל-2024

דבורה מרגוליס:  בנוסף, 200 מיליון שקלים עליהם היה קרב בממשלה

דבורה מרגוליס:  בהתחלה הסכימו שיקצצו במערכת ההשכלה הגבוהה ואחרי זה הורידו את הקיצוץ הזה

דבורה מרגוליס:  חוץ מזה, עוד 200 מיליון שקלים משקיעה היום המערכת להשכלה גבוהה בסיוע לסטודנטים במילואים

דבורה מרגוליס:  זה פטורים מתשלומי שכר דירה ועוד

דבורה מרגוליס:       זה הנטל שיש כרגע על המערכת

דבורה מרגוליס:  אין לזה כרגע שום פתרון בתקציב 2024 וזה נוגע גם לנושא של הדיון הזה

דבורה מרגוליס:  כמובן שזה מקשה לקלוט מדענים עולים או מדענים חוזרים

דבורה מרגוליס:  יש רצון אדיר לעשות את זה

עזרא זינגר: לנושא של המימון של הות"ת

עזרא זינגר:  כשאני מדברת על 23 מיליון, אנחנו בכלל עוד בלי קמ"ע א' ובלי קמ"ע ב'

עזרא זינגר:  לצורך העניין, קמ"ע א' ממומנת 60% על ידנו ו-20% - - אנחנו מדברים פה על 40 מיליון בשנה

עזרא זינגר:  כנ"ל קמ"ע ב'

עזרא זינגר:  החלוקה היא 60% אנחנוו-20% הות"ת ו-20% המוסד

עודד פורר: קמ"ע ב' זאת תוכנית שתימשך?     

עזרא זינגר: כן

עזרא זינגר:  היא תימשך, אני עדיין לא יודעת באיזה היקפים

עזרא זינגר:  בשנה שעברה הוגבלנו בהיקף אבל היא תימשך

עודד פורר: אברהם שרנופולסקי

אברהם שרנופולסקי: אני נשיא עמותת פרקטיקה ויו"ר ראש עמותה חזית הכבוד

אברהם שרנופולסקי:  בנושא של מדענים ומהנדסים עולים יש צורך לחדש פרויקט שנקרא פעילות למען מדענים עולים

אברהם שרנופולסקי:  זה פרויקט שבזמנו הוקם במשרד העלייה והקליטה במימון מטעם כספים קואליציוניים של ישראל ביתנו

אברהם שרנופולסקי:  בפרויקט השתתפו בתי טכנולוגיה, מרכזי מדע בעשר הערים הגדולות

אברהם שרנופולסקי:  הפרויקט נסגר לפני כחמש שנים

אברהם שרנופולסקי:  יש צורך גם עכשיו לספר לכם איזה פעילויות היו

אברהם שרנופולסקי:  אנחנו עזרנו למדענים ומהנדסים עולים בקידום פרויקטים ופטנטים

אברהם שרנופולסקי:  אנחנו הגשנו עשרות פרויקטים לחממות טכנולוגיות

אברהם שרנופולסקי:  ארגנו קורסים שונים, קורסים לשפות אנגלית, עברית

אברהם שרנופולסקי:  עזרנו בביקור במפעלים בישראל

אברהם שרנופולסקי:  עזרנו גם בפרסום מאמרים וכדומה

אברהם שרנופולסקי:       עכשיו יש צורך לחדש את הפרויקט

אברהם שרנופולסקי:  אנחנו מבקשים מהוועדה לעזור לנו לחדש את הפרויקט או במשרד העלייה והקליטה או במשרד המדע והטכנולוגיה

אברהם שרנופולסקי:  תודה רבה

עודד פורר: תודה

עודד פורר:       אני חייב לומר

עודד פורר:  התחושה של הוועדה היא שבתחום הזה אנחנו הולכים עם הזרם ומה שהיה הוא שיהיה פלוס מינוס

עודד פורר:  אני חושב שזאת התייחסות לא נכונה

עודד פורר:  אני לא מרגיש את ההתנפלות על הנושא

עודד פורר:  אני באמת חושב שצריך למפות מה הפוטנציאל, גם הפוטנציאל בלהגביר את המספרים

עודד פורר:  יש קיצוצים במוסדות להשכלה גבוהה, אין מה לעשות, כולם מקצצים

עודד פורר:  התקציב יקוצץ גם במשרד העלייה והקליטה וגם במשרד החינוך

עודד פורר:  כולם יסבלו מהקיצוץ הזה ושנה הבאה לא תהיה קלה מבחינת התקציב

עודד פורר:       יחד עם זאת, גם בתקציב מקוצץ אפשר לייצר תוכניות של שיתוף פעולה בין המוסדות האקדמיים לבין התעשייה ומשרד העלייה והקליטה יודעים מה הפוטנציאל

עודד פורר:  אני חושב שצריך להתחיל למפות את הפוטנציאל ולייצר תוכנית ממשלתית

עודד פורר:  אמרתי את זה גם בפעם הקודמת

עודד פורר:  אנחנו פשוט נפספס את הפוטנציאל הזה

עודד פורר:  כולם מדברים על תחושות ומרגישים שמשהו יכול לקרות, אבל דה פקטו, אנחנו לא באירוע

עודד פורר:       אני אבקש מהממ"מ לעשות מיפוי

עודד פורר:  גרמניה זאת אחת המדינה ויכול להיות שיש עוד מדינה או שתיים ששווה להסתכל עליהן מבחינת הסיוע שהן נותנות למדענים כדי לעודד אותם לבוא אליהם

טטיאנה (טניה) מזרסקי: מדענים פליטים

עודד פורר: לא רק פליטים, יש גם מהגרים

עודד פורר:  למשל, קנדה היא מדינה שנותנת הרבה הטבות במובנים האלה

עודד פורר:  צריך לעשות את המיפוי הזה כדי שנוכל להציג אותו פה ואז לקיים דיון יותר עמוק

שלמה אליהו: רק גרמניה?     

עודד פורר: לא, גרמניה, קנדה ועוד מדינות שאולי שווה להסתכל עליהן

עודד פורר:  אני מניח שכשתתחילו לבדוק תראו את זה קופץ

עודד פורר:  צריך לעשות את זה

עודד פורר:  בסוף זה מוביל להחלטת ממשלה שכולם יצטרכו לקחת בה חלק

עודד פורר:  אני אומר שוב שזה לא רק תקציב, זה גם הקלות, זה גם פתיחה של אפשרויות נוספות למחקר, זה גם הוספה של שיתופי פעולה כאלה ואחרים

עודד פורר:  מתוך הדבר הזה יכולים לצאת דברים מדהימים גם לאקדמיה

עודד פורר:       תודה רבה, הישיבה נעולה